<Date>

ສະບາຍດີ ພໍ່​ແມ່/ຜູ້​ປົກຄອງ​ຂອງ <insert student name>,

ຈົດໝາຍນີ້​ແມ່ນ​ການ​ຕິດຕາມ​ຜົນ​ຈົດໝາຍລົງ​ວັນ​ທີ <insert date of first letter> ​ເຊິ່ງພວກ​ເຮົາ​ໄດ້​ຊີ້​ບອກ​ວ່າ​ພວກ​ເຮົາ​ຈະຮ່າງສັນຍາ​ເພື່ອ​ບອກ​ລາຍ​ລະອຽດ​ຄວາມ​ຮັບຜິດຊອບ​ຂອງ​ໂຮງຮຽນ​​ ​ແລະ ​ວິທີ​ທີ່​ພວກ​ເຮົາ​ຈະ​ຮ່ວມ​ມື​ກັບ​ທ່ານ​ເພື່ອ​ປັບປຸງ​ທັກ​ສະການ​ອ່ານ​ຂອງ​ລູກ​ທ່ານ. ສັນຍາ​​ເລື່ອງການ​ອ່ານ​ແມ່ນ​ຂໍ້​ກຳນົດ​ຂອງ​ກົດໝາຍ​ປີ 2014 ທີ່​ມີ​ຈຸດປະສົງ​ສະໜັບສະໜຸນ​ຄວາມ​ພະຍາຍາມສົ່ງ​ເສີມ​ການ​ຮູ້​ໜັງສື​ໃນ​ທົ່ວ​ລັດ. ສັນຍາ​ດັ່ງກ່າວ​ຕ້ອງ​ລະບຸ​ຄວາມ​ຮັບຜິດຊອບ​ຮ່ວມ​ກັນ​ລະຫວ່າງ​ຜູ້ອຳນວຍການ, ຄູ​ສອນ, ພໍ່​ແມ່/ຜູ້​ປົກຄອງ ​ແລະ​ ​ເດັກ​ນັກຮຽນ. ພວກ​ເຮົາ​ຕ້ອງການ​ພົບ​ທ່ານ​ເພື່ອ​ຮ່ວມກັນສ້າ​ງສັນຍາ​​ນີ້​ໃຫ້​ດີ​ທີ່​ສຸດ.

ພວກ​ເຮົາ​ມີ​ຕົວຢ່າງ​ກ່ຽວ​ກັບ​ວ່າ​ສັນຍາ​ສຸດ​ທ້າຍ​ຈະ​​​ເປັນ​​ແບບ​ໃດຢູ່ຂ້າງ​ລຸ່ມ – ນີ້​ແມ່ນ​ສະບັບ​ຮ່າງ​ເທົ່າ​ນັ້ນ. ພວກ​ເຮົາ​ເຊື່ອ​ວ່າ​ພວກ​ເຮົາ​ແຕ່ລະຄົນ​ມີ​ບົດບາດ ​ແລະ ຄວາມ​ຮັບຜິດ​ຊອບສຳຄັນ​ໃນ​ການ​ຊ່ວຍ​ໃຫ້​ລູກ​ຂອງ​ທ່ານ​ປະສົບ​ຜົນສຳ​ເລັດ. ​ເປົ້າ​ໝາຍ​ຂອງ​ສັນຍາ​ເລື່ອງ​ການ​ອ່ານ​ແມ່ນ​ເພື່ອ​ລະບຸ​ຄວາມ​ຮັບຜິດຊອບ ​ແລະ ການ​ມຸ່ງ​ໝັ້ນ​ຂອງ​ແຕ່ລະຄົນ​ຕໍ່​ກັບ​ຄວາມ​ກ້າວໜ້າ​ດ້ານ​ການ​ອ່ານ​ຂອງ​ລູກ​ທ່ານ. ​ດັ່ງ​ນັ້ນ ສັນຍາ​ເລື່ອງ​ການ​ອ່ານ​ຂ້າງ​ລຸ່ມ​ລະບຸ​ການ​ດຳ​ເນີນ​ການ​ທີ່​ແນະນຳ​​ໃຫ້​ເຮັດ​ທີ່​ແຕ່ລະຄົນ​ສາມາດ​ເຮັດ​.

​ພວກ​ເຮົາ​ຮູ້​ວ່າຄຳ​ຄິດ​ເຫັນ​ປະກອບ​ສ່ວນຂອງທ່ານ ​ແລະ ຂອງ​ລູກ​ທ່ານ​ເຂົ້າ​ໃນ​ສັນຍານີ້​ແມ່ນ​ສຳຄັນ​ຫຼາຍ. ພວກ​ເຮົາ​ຕ້ອງການ​ພົບ​ທ່ານ ​ແລະ ລູກ​ຂອງ​ທ່ານ​ເພື່ອ​ສ້າງສັນ​ຍາ​ນີ້​ໃຫ້​ເໝາະ​ສົມ ​ແລະ ຕອບ​ສະໜອງ​​ຄວາມ​ຕ້ອງການ​ຂອງ​ລູກ​ທ່ານ​ໄດ້​ດີທີ່​ສຸດ.

ພວກ​ເຮົາ​ຕ້ອງການ​ກຳນົດ​ເວລາ​ພົບ​ກັບ​ທ່ານ ​ແລະ ລູກ​ຂອງ​ທ່ານ​ໃນ <insert date and time> ຢູ່ <location and address> ​ເພື່ອ​ສ້າງ ​ແລະ ​ເຮັດ​ສຳ​ເລັດ​ສັນຍາ​ນີ້. ຖ້າ​​ເວລາ​ນີ້​ບໍ່​ສະດວກ​ສຳລັບ​ທ່ານ, ກະລຸນາ​ຕິດ​ຕໍ່​ຫາ​ຄູ​ສອນ​ຂອງ​ລູກ​ທ່ານ​ທີ່ <insert contact information>.

ພວກ​ເຮົາ​ຫວັງ​ວ່າ​ຈະ​ໄດ້​ພົບ​ກັບ​ທ່ານ.

ດ້ວຍ​ຄວາມ​ຮັກ​ແພງ,

<Insert Name>

**\*\*ກະລຸນາ​ຮັບ​ຊາບ​ວ່າ​ນີ້​ແມ່ນ​ສັນຍາຕົວຢ່າງ. ​ພວກ​ເຮົາ​ຈະ​ປັບ​ໃຫ້​ເປັນ​ສະ​ເພາະ​ບຸກຄົນ ​ແລະ ​ໃຫ້​ເໝາະ​ສົມ​ກັບ​ຄວາມ​ຕ້ອງການ​ຂອງ​ລູກ​ທ່ານ​ຢູ່​ໃນ​ກອງ​ປະຊຸມ​ຂອງ​ພວກ​ເຮົາ.**

**ຄວາມ​ຮັບຜິດຊອບ​ທີ່ໝາຍ​ເປັນ​ໂຕ​ໜາ​ແມ່ນຈຳ​ເປັນສຳລັບ​ໂຄງການ Title I.**

ສັນຍາ​ນີ້​ຮັບ​ຮູ້​ບົດບາດ ​ແລະ ຄວາມ​ຮັບຜິດຊອບທີ່ສຳຄັນຂອງ​ນັກຮຽນ,​ ພໍ່​ແມ່/ຜູ້​ປົກຄອງ, ຄູ​ສອນ ​ແລະ ຜູ້ອຳນວຍການ​ໂຮງຮຽນ​ໃນ​ການ​ຮ່ວ​ມມື​ກັນ​ເພື່ອ​ສະໜັບສະໜຸນ​ຄວາມ​ກ້າວໜ້າ​ ​ແລະ ຄວາ​ມສຳ​ເລັດ​ໃນ​ການ​ອ່ານຂອງ​ນັກຮຽນ​. ​​ເພາະສະ​ນັ້ນ, ພວກ​ເຮົາ​ມຸ່ງ​ໝັ້ນ:

* ​ເຄົາ​ເລົບ​ພະນັກງານ​ໂຮງຮຽນ, ນັກຮຽນ, ພໍ່​ແມ່/ຜູ້​ປົກຄອງ, ຜູ້​ບໍລິຫານ​ໂຮງຮຽນ ​ແລະ ຊຸມ​ຊົນ.
* ກະຕືລື​ລົ້ນກ່ຽວ​ກັບ​ການ​ຮູ້​ໜັງສື, ການ​ອ່ານ ​ແລະ ການ​ຮຽນ​ອ່ານ.

**ພໍ່​ແມ່/ຜູ້​ປົກຄອງ**

​ເພື່ອ​ສະໜັບສະໜຸນ​ລູກ​ຂອງ​ຂ້ອຍ​ໃນ​ການ​ຮຽນ​ອ່ານ ​ແລະ ປະສົບ​ຜົນສຳ​ເລັດ​ໃນ​ການ​ຮຽນ, ຂ້ອຍ​ຈະ:

* ຊວນ​​ລູກ​ຂອງ​ຂ້ອຍ​ອ່ານ​ກັບ​ຂ້ອຍ​ທຸກໆ​ມື້.
* ອ່ານ​ຈາກປຶ້ມ​ເດັກນ້ອຍປະ​ເພດ​ຕ່າງໆ.
* ​ໂອ້​ລົມ​ກັບ​ຄູ​ສອນ​ຂອງ​ລູກ​ຂ້ອຍ​ກ່ຽວ​ກັບ​ຄວາມ​ກ້າ​ວໜ້າ​ໃນ​ການ​ອ່ານ​ ​ແລະ ຄວາມ​ກ້າວໜ້າ​ໃນ​ວິຊາ​ອື່ນ​ຂອງ​ລູກ​ຂ້ອຍ.
* ຖາມລູກ​ຂ້ອຍ​ຄຳ​ຖາມ​ຕ່າງໆ​ກ່ຽວ​ກັບ​ສິ່ງ​ທີ່​ໄດ້​ອ່ານ.
* **ຕິດຕາມ​ເບິ່ງ​ວ່າ​ລູກ​ຂອງ​ຂ້ອຍກົງ​ຕໍ່​ເວລາ ​ແລະ ​ໄປ​ໂຮງຮຽນ​ຢ່າງ​ເປັນ​ປົກກະຕິ**
* **ກຳນົດ​ເວລາ​ສຳລັບວຽກບ້ານ ​ແລະ ກວດ​ເບິ່ງ​ມັນ**
* ​ໂອ້​ລົມ​ກັບ​ລູກ​ຂ້ອຍ​ກ່ຽວ​ກັບກາ​ນຮຽນ​ຢູ່​ໂຮງຮຽນ​ຂອງ​ລາວ
* **​ເຂົ້າ​ຮ່ວມ​ກອງ​ປະຊຸມລະຫວ່າງພໍ່​ແມ່/ຄອບຄົວກັບຄູ​ສອນ**
* ​ເປັນ​ອາສາ​ສະໝັກ​ໃນ​ຫ້ອງ​ຮຽນ​ຂອງ​ລູກ​ຂ້ອຍ

**​ນັກຮຽນ**

​ໃນ​ຖານະ​ເປັນ​ນັກຮຽນ, ຂ້ອຍ​ຈະ:

* ​ໄປ​ຫ້ອງ​ສະໝຸດ ​ແລະ ຢືມ​ປຶ້ມ​ຕ່າງໆ
* ​ອ່ານ​ດັງໆ​ໃຫ້​ພໍ່​ແມ່/ຜູ້​ປົກຄອງ​, ຄອບຄົວ ຫຼື ສັດລ້ຽງ​ຂອງ​ຂ້ອຍ​ຟັງ.
* ຮຽນ​ຄຳ​ສັບ​​ໃໝ່ໆ
* ​ໄປ​ໂຮງຮຽນ​ທຸກ​ມື້ ​ແລະ ຕັ້ງ​​ໃຈ​ຮຽນ
* ​ພະຍາຍາມ​ເຮັດ​ສຸດ​ຄວາມ​ສາມາດ​ໃນ​ການ​ຮຽນ ​ແລະ ປະພຶດ​ຕົນ​ດີ
* ​ມາ​ໂຮງຮຽນ​ພ້ອມ​ກັບ​ອຸປະກອນ​ຄົບ​ຊຸດ ​ແລະ ວຽກບ້ານ​ທີ່​ເຮັດ​ແລ້ວ

**​ຄູ​ສອນ**

​ໃນ​ຖານະ​ເປັນ​ຄູ​ສອນ, ຂ້ອຍ​ຈະ:

* ​ແຈ້ງ​ບອກ​ເປົ້າ​ໝາຍ​ສຳລັບ​ຄວາມ​ສຳ​ເລັດ​ດ້ານ​ການ​ອ່ານ​ຢ່າງ​ຈະ​ແຈ້ງ.
* ​ແຈ້ງບອກ​ຄາດໝາຍ​ການ​ອ່ານ​ທີ່​ສູງ​ກັບ​ຜູ້​ເຂົ້າ​ຮ່ວມ​ທຸກ​ຄົນ.
* ອະທິບາຍ​ວິທີ​ການ​ສິດສອນ​ເພື່ອ​ບັນລຸ​ໄດ້​ເປົ້າ​ໝາຍຕ່າງໆ
* ​ແ​ຈ້ງບອກການ​ປະ​ເມີນ​ຜົນ​ທີ່​ໃຊ້​ເພື່ອ​ຕິດຕາມ​ຄວາມ​ກ້າວໜ້າ​ຂອງ​ເດັກ​ນັກຮຽນ.
* ​ເນັ້ນ​ໜັກ​ໃສ່​ການ​ອ່ານ ​ແລະ ການ​ຂຽນ.
* ​ເຮັດ​ວຽກ​ກັບ​ພໍ່​ແມ່/ຜູ້​ປົກຄອງ​ເພື່ອ​ສະໜັບສະໜຸນ​ການ​ອ່ານ ​ແລະ ວຽກບ້ານ​ຂອ​ງລູກ​​ເຂົາ​ເຈົ້າ.
* ສົ່ງ​ເສີມ​ເດັກນ້ອຍ​ແຕ່ລະຄົນ​ໃຫ້​ເຮັດ​ສຸດ​ຄວາມ​ສາມາດ​ຂອງ​ເຂົາ​ເຈົ້າ
* **​ແຈ້ງ​ບອກ​ຂໍ້​ມູນ​ກ່ຽວ​ກັບ​ຄວາມ​ຕ້ອງການ ​ແລະ ຄວາມ​ກ້າວໜ້າ​ຂອງ​ເດັກ​ແຕ່ລະຄົນ**
* ​ໃຫ້ການ​ສິດສອນ​ໂດຍ​ນຳ​ໃຊ້​ຍຸດ​ທະ​ສາດ​ທີ່​ອີງ​ໃສ່​ການ​ຄົ້ນຄວ້າ​ວິ​ໄຈ​ທີ່​ຈະ​ຕອບ​ສະໜອງ​ຄວາມ​ຕ້ອງການ​ດ້ານ​ການ​ຮຽນ​ຂອງ​ນັກຮຽນ​ທຸກ​ຄົນ
* **​ດຳ​ເນີນການ​ສື່​ສານ​ຢ່າງເປີດ​ກວ້າງ​ກັບ​ນັກຮຽນ​ແຕ່ລະຄົນ ​ແລະ ພໍ່​ແມ່/ຜູ້​ປົກຄອງ​ຂອງ​ເຂົາ​ເຈົ້າ**
* **​ເຂົ້າ​ຮ່ວມ​ກອງ​ປະຊຸມ​ລະຫວ່າງພໍ່​ແມ່/ຄອບຄົວ​ກັບ​ຄູ​ສອນຢູ່​ໂຮງຮຽນ​ປະຖົມຢ່າງ​ໜ້ອຍ​ປີ​ລະຄັ້ງ ​​ເຊິ່ງຈະ​ມີ​ການ​ປຶກສາ​ຫາລື​ສັນຍາ​ຕາມ​ທີ່​ມັນ​ກ່ຽວຂ້ອງ​ກັບ​ຜົນສຳ​ເລັດ​ຂອງ​ເດັກນ້ອຍ​ສະ​ເພາະບຸກຄົນ;**

**ຜູ້ອຳນວຍການ**

​ໃນ​ຖານະ​ຜູ້ນຳ​ໂຮງຮຽນ, ຂ້ອຍ​ຈະ:

* ​ແຈ້ງ​ບອກ​ເປົ້າ​ໝາຍ​ສຳລັບ​ຄວາມ​ສຳ​ເລັດ​ດ້ານ​ການ​ອ່ານ​ຢ່າງ​ຈະ​ແຈ້ງ.
* ​ແຈ້ງບອກ​ຄາດໝາຍ​ການ​ອ່ານ​ທີ່​ສູງ​ກັບ​ຜູ້​ເຂົ້າ​ຮ່ວມ​ທຸກ​ຄົນ.
* ອະທິບາຍ​ວິທີ​ການ​ສິດສອນ​ເພື່ອ​ບັນລຸ​ໄດ້​ເປົ້າ​ໝາຍຕ່າງໆ
* ​ແ​ຈ້ງບອກການ​ປະ​ເມີນ​ຜົນ​ທີ່​ໃຊ້​ເພື່ອ​ຕິດຕາມ​ຄວາມ​ກ້າວໜ້າ​ຂອງ​ເດັກ​ນັກຮຽນ.
* ​ເນັ້ນ​ໜັກ​ໃສ່​ການ​ອ່ານ ​ແລະ ການ​ຂຽນ
* ​ເຮັດ​ວຽກ​ກັບ​ພໍ່​ແມ່/ຜູ້​ປົກຄອງ​ເພື່ອ​ສະໜັບສະໜຸນ​ການ​ອ່ານ ​ແລະ ວຽກບ້ານ​ຂອ​ງລູກ​​ເຂົາ​ເຈົ້າ.
* ຈັດ​ຫາ​ພະນັກງານ​ທີ່​​ເປັນ​ມື​ອາຊີບ ​ແລະ ມີຄຸນສົມບັດ​ຄົບ​ຖ້ວນ​ໃຫ້​ແກ່​ນັກຮຽນ
* ​ສະໜອງ​ສະພາບ​ແວດ​ລ້ອມ​ທີ່​​ເຮັດ​ໃຫ້​ມີ​ການ​ສື່ສານ​ໃນ​ທາງ​ທີ່​ດີ​ລະຫວ່າງ​ນັກຮຽນ, ພໍ່​ແມ່/ຜູ້​ປົກຄອງ ​ແລະ ພະນັກງານ​ໂຮງຮຽນ
* **ສະໜອງ​ຫຼັກສູດ​ກາ​ນຮຽນ ​ແລະ ການ​ສອນ​ທີ່​ມີຄຸນ​ນະພາ​ບສູງ​ໃນ​ສະພາບ​ແວດ​ລ້ອມ​ທີ່​​ເອື້ອ​ອຳນວຍ ​ແລະ ມີ​ປະສິດທິ​ຜົນ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ຜູ້ອຳນວຍການ ຄູ​ສອນ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ພໍ່​ແມ່/ຜູ້​ປົກຄອງ ນັກຮຽນ